Hendecasyllaborum seu Baiarum libri duo/2.34
<div class=text>

 
 	
XXXIV.
De Carbone lavante in balneis.
 

Cur ille in fluidis calescit undis
Carbo? Cur fluidus liquor coruscat?
Carbo cur tepet? Incalescit unda?
An non et Venus e liquore nata
5
ignescit face? Vis amoris haec est.
Ergo balneolis meus sub ipsis
Carbo aut aestuat impotente flamma,
aut rursum nimio e gelu tepescit,
ut frigus modo, nunc calor recurset.
10
Tabet nobilitas amore victa.
Tu vero, Theonilla, dum lavaris
ferventem simul et simul tepentem
Carbonem cole, sic tibi e capillo
stillent semper amoma, sic ab ore
15
spirent ambrosiae liquentis aurae.
</poem>